### | | | | --- | --- | | | | | --- | | **Byråd** 25. juni 2019 Sagsnr. 710-2018-16970 Dok.nr. 710-2019-128847 Sagsbehandler DPMFHA | | 118.                Godkendelse af Sundhedsaftale 2019-2023 - Åbent

###

|  |  |
| --- | --- |
| Tidl. politisk behandling | BY, 26.02.19, pkt. 25 |
| Forventet sagsgang | SS-U, BS-U, ØK, BY |
| Lovgrundlag | Sundhedsloven og bekendtgørelse om sundhedskoordinationsudvalg og sundhedsaftale |

###

**SAGENS INDHOLD**

Byrådet skal i denne sag tage stilling til godkendelse af
Sundhedsaftale 2019-2023.

Aftalen er udarbejdet af Sundhedskoordinationsudvalget i
Region Midtjylland og har været i høring i starten af 2019. Byrådet behandlede
Favrskov Kommunes høringssvar på møde 26. februar 2019.

På baggrund af de indkomne høringssvar har
Sundhedskoordinationsudvalget foretaget enkelte justeringer i aftalen. Den
endelige aftale er nu sendt til godkendelse i regions- og byråd med henblik på
ikrafttrædelse 1. juli 2019.

Sundhedsaftalen bygger på fire visioner for det fælles
sundhedsvæsen i [adresse]:

·
mere lighed i sundhed – socialt og geografisk

·
på borgerens præmisser

·
sundhedsløsninger tæt på borgeren

·
mere sundhed for pengene.

Visionerne skal udgøre grundlaget for parternes daglige
samarbejde om forebyggelses- og behandlingstilbud til de midtjyske borgere.

I sundhedsaftalen er der samtidig valgt tre fælles områder,
hvor der i de kommende år skal gøres en ekstra indsats. For hvert område er det
beskrevet, hvad der først skal sættes fokus på, og hvad målsætningerne er. Når
parterne er i en god udvikling med de valgte indsatser, skal der udvælges og
arbejdes videre med nye indsatser. Indsatsområderne er sammenfattet i
nedenstående tabel.

**Indsatsområder**

|  |  |  |
| --- | --- | --- |
| **Indsatsområde** | **Første fokus** | **Mål** |
| Forebyggelse | Rygning      Overvægt | Vi vil nedbringe antallet af dagligrygere i [adresse].    Mål fastsættes i løbet af aftaleperioden. |
| Ældre borgere | Akutområdet | Vi vil styrke samarbejdet om akut syge ældre og nedbringe antallet af akutte indlæggelser blandt ældre. |
| Den nære psykiatri | Mental sundhed hos børn og unge | Vi vil forbedre den mentale sundhed og mindske mistrivsel hos børn og unge i [adresse]. |
| Voksne med svær psykisk sygdom | Vi vil forbedre sundheden og sikre bedre sammenhængende patientforløb for voksne med svær psykisk sygdom. |

For at nå ovenstående mål vil der løbende blive udarbejdet
samarbejdsaftaler, som beskriver konkret ansvars- og opgavefordeling mellem
kommuner, region og praktiserende læger.

Sundhedsaftalen indeholder derfor også en række
samarbejdsprincipper, som skal danne grundlag for de kommende
samarbejdsaftaler. De vedrører bl.a. økonomi, kvalitet, videndeling og
tværgående digitale løsninger.

**VURDERING**

Social og Sundhed vurderer, at Sundhedsaftalen udgør et
godt fundament for det videre samarbejde om udvikling af det nære
sundhedsvæsen.

I høringssvarene fra region og kommuner er der generelt
udtrykt opbakning til aftalen og der er kommet en række anbefalinger, som skal
tages med i det videre arbejde med at implementere aftalen.

Høringen har givet anledning til følgende ændringer i
aftalen:

·
Inddragelse af pårørende og borgeres eget ansvar er præciseret i
afsnittet ”På borgerens præmisser”.

·
Fokus på det tværsektorielle samarbejde i de prioriterede
indsatser er tydeliggjort i afsnit om visioner under ”Sundhedsløsninger tæt på
borgeren” og indsatsområdet ”Fælles investering i forebyggelse”.

·
Det fælles ansvar for indsatsområderne er tydeliggjort i
afsnittet ”Sammen om ældre borgere”.

·
Forsøg med fælles ledelse og økonomi er tilføjet under det
bærende princip ”At bryde med vanetænkningen”.

·
I afsnittet om økonomi er henvisningen til et princip om ”gynger
og karruseller” slettet. Det er fortsat beskrevet, at der over tid skal være en
fair balance i økonomien mellem kommuner og region.

Social og Sundhed vurderer, at der har været en inddragende
proces omkring udarbejdelse af aftalen, som har bidraget til, at der primært er
foretaget ændringer af præciserende karakter.

**ØKONOMI**

Kommunerne medfinansierer det regionale sundhedsvæsen via
aktivitetsbestemt medfinansiering. I [adresse] er der i budgettet for
2019 afsat 160 mio. kr. til medfinansieringen.

Ændringer i opgavefordelingen i det nære sundhedsvæsen kan
få betydning for udgifterne til dels de kommunale sundheds- og omsorgsopgaver
og dels til den aktivitetsbestemte medfinansiering.

I sundhedsaftalen står der, at samarbejdet om det nære
sundhedsvæsen skal videreudvikles på områder, hvor der er sundhedsgevinster for
borgerne og effektiviseringer for kommuner og region. Det er samtidig
beskrevet, at de økonomiske konsekvenser skal være klarlagt, når der indgås
aftaler, som ændrer på opgavevaretagelsen mellem parterne, og at der over tid
skal være en fair balance i økonomien.

[adresse] finder, at dette princip er væsentligt, da
erfaringerne viser, at det hovedsagligt er kommunerne, der indtil videre har
overtaget opgaver fra regionen uden økonomisk kompensation.

**INDDRAGELSE**

Høringsudkast til sundhedsaftalen har været i høring hos
Favrskov Kommunes Handicapråd og Ældreråd i januar 2019.

Der orienteres om de ændringer, høringen har givet anledning
til på [adresse] og Handicaprådets møder henholdsvis 15. maj og 19. juni 2019.

**INDSTILLING**

Direktøren for Social og Sundhed indstiller til Byrådet:

1.    At Sundhedsaftalen 2019-2023 godkendes.

**BESLUTNING**

***Social- og Sundhedsudvalget, 6. juni 2019:***

Fraværende:Jannie Lauridsen

Indstilles godkendt.

***Børne- og Skoleudvalget, 6. juni 2019:***

Fraværende:Ingen

Indstilles godkendt.

***Økonomiudvalget, 18. juni 2019:***

Fraværende:Jonathan Søndergaard

Indstilles godkendt.

**Bilag**

|  |  |
| --- | --- |
| Sundhedsaftale 2019-2023 | 710-2019-96324 |
| Høringssvar fra [adresse] | 710-2019-38061 |